**ПОКАНА**

**ДО ПРИТЕЖАТЕЛИТЕ НА РАЗРЕШЕНИЕ ЗА УПОТРЕБА НА ЛЕКАРСТВЕНИ**

**ПРОДУКТИ, ПРЕДНАЗНАЧЕНИ ЗА ЛЕЧЕНИЕ НА ЕСЕНЦИАЛНА ХИПЕРТОНИЯ – КОД МКБ I10, ЗА КОИТО СТОЙНОСТТА, ЗАПЛАЩАНА ОТ НЗОК, СЕ ИЗЧИСЛЯВА ЧРЕЗ ГРУПИРАНЕ, В КОЕТО НЕ УЧАСТВАТ ПРОДУКТИ НА ДРУГИ ПРИТЕЖАТЕЛИ НА РАЗРЕШЕНИЕ ЗА УПОТРЕБА**

 Във връзка с изменение и допълнение на Наредба № 10/2009 г. (обн. посл. изм. ДВ, бр. 44 от 10.06.2015г., в сила от 10.06.2016 г.) и договаряне на отстъпки по чл. 21, ал. 1 на Наредбата, НЗОК отправя настоящата покана до Притежателите на разрешение за употреба /ПРУ/ на лекарствени продукти, предназначени за лечение на Есенциална хипертония – код МКБ I10, за които стойността, заплащана от НЗОК, се изчислява чрез групиране, в което не участват лекарствени продукти на други ПРУ, да предоставят отстъпки за цитираните лекарствени продукти, **в срок до 22.06.2016 г.**

Съгласно чл. 45, ал. 21 от ЗЗО лекарствените продукти по чл. 45, ал. 10 и 19 от ЗЗО, **за които не са договорени отстъпки, не се заплащат от НЗОК.**

Документите се подават в запечатан непрозрачен плик с ненарушена цялост, върху който се посочват подател и адрес за кореспонденция.

 Документите за участие в договарянето се приемат в отдел „Канцелария и административно обслужване”– етаж І, стая 109, ул. „Кричим” № 1, София 1407.

 Информация по процедурата по договаряне на отстъпки по реда на Наредбата е публикувана на интернет страницата на НЗОК – www.nhif.bg, линк „Лекарства”, подлинк „За партньорите на НЗОК”.

Лица за контакти:

Юлиан Якимов, тел. 02 96 56 852, e-mail - YYakimov@nhif.bg

Павлина Иванова, тел 02 96 59 316, e-mail - pivanova@nhif.bg